[{"text_idx": "#000000", "text": "Kiun lingvon ili parolis en la animacio?"}, {"text_idx": "#000001", "text": "\u8981\u7d04(Resumo en la japana):\u5c0f\u5b66\u751f\u306e\u3053\u308d\u306b\u5bb6\u65cf\u3068\u98df\u5353\u3066\u3099\u898b\u305fNHK\u306e\u30c6\u30ec\u30d2\u3099\u30a2\u30cb\u30e1\u300e\u672a\u6765\u5c11\u5e74\u30b3\u30ca\u30f3\u300f\u3002\u3053\u306e\u30a2\u30cb\u30e1\u3001\u5b9f\u306f\u3059\u3099\u3063\u3068\u6c17\u306b\u306a\u3063\u3066\u3044\u308b\u3053\u3068\u304b\u3099\u3042\u3063\u3066...\u3002"}, {"text_idx": "#000002", "text": "C\u0302u vi scias la animacion? C\u0302u vi spektis g\u0302in? G\u0302i estas la japana animacio \u201cFutura knabo Konan (Mirai shonen Konan)\u201d*1, serio el 26 rakontoj, kiu estis elsendita televide en la jaro 1978 unuafoje, kaj kiu estis farita de majstro MIYAZAKI Hayao. Poste g\u0302i estis reelsendita kelkfoje. En la tempo de unuafoja elsendo mi estis bazlerneja knabo kaj spektis g\u0302in kun mia familio c\u0302e tablo de vespermang\u0302o."}, {"text_idx": "#000003", "text": "Post granda milito, kiu pereigis la mondon, la knabo Konan vivas kun nur sia avo sola sur iu malproksima kaj forlasita insuleto dum longa tempo. Konan naskig\u0302is sur la insulo, poste kelkaj kunuloj forpasis kaj fine nur ili du travivas. Iutage Konan trovas nekonscian knabinon Lana-n sur plag\u0302o. S\u0302i venas el ekster la insulo, kie Konan neniam konas. Tiel la aventuro de Konan kaj Lana komencig\u0302as."}, {"text_idx": "#000004", "text": "Kiam mi spektis la unuan rakonton unuafoje, unu demando aperis en cerbo de eta spektanto. Kial Konan povas interparoli kun Lana nature? Lana parolas al lia avo pri aferoj, kio okazis post la milito ekster ilia insulo. Apud ili tion au\u0306skultas Konan serioze. Li vivas kun nur sia avo ekde sia naskig\u0302o. Kial li povas kompreni tion, kion fremdulo diras? Kompreneble en la animacio ili uzas la japanan, sed kiun lingvon ili uzas vere? Tio estas surpriziga kaj envinda por mi. Eta spektanto pensis, ke en futuro la teranoj parolos saman lingvon sendube."}, {"text_idx": "#000006", "text": "Dum longa tempo mi forgesis c\u0302i tiujn du aferojn. Dekojn da jaroj poste mi lernas Esperanton, kiu interesis min iam. G\u0302i estas tre interesa kaj pli facila ol la angla por mi, kiel mi esperis. Kaj mi rememoris la demandon de la eta spektanto."}, {"text_idx": "#000007", "text": "Nuntempe la du aferoj estas kunligitaj en mia cerbo. Mi jam atingis la respondon. Probable Konan kaj aliaj estis parolintaj en Esperanto, ne la angla. Esperanto estas pli konvena por la fono de Konan-a mondo, mi pensas."}, {"text_idx": "#000008", "text": "Nun oni povas spekti \u201cKonan\u201d-n sur YouTube, kies subtekstoj estas tradukitaj au\u0306tomate en Esperanton. Tamen se trovig\u0302us la subteksto kaj la voc\u0302o tradukitaj de esperantistoj, multe da esperantistoj en la mondo pli g\u0302uos c\u0302i-verkon de s-ro MIYAZAKI eble, c\u0302u ne? Japanaj enhavoj, ekz. mangao, animacio kaj filmo ktp, estas popularaj tra la mondo. Se japanoj prezentos siajn favorajn enhavojn en Esperanto ec\u0302 per tradukilo de Google, mi pensas ke tio estos amuza."}, {"text_idx": "#000009", "text": "Unu bildo en YouTube AnimeLog \u30a2\u30cb\u30e1\u30ed\u30af\u3099*1Oni povas spekti kun traduko en Esperanton, tamen..."}]